Maudhui: Katika siasa za upinzani zipo zama tofauti baina ya haiba na mtindo wa mwanasiasa fulani au vyama vya siasa kulingana na mazingira waliyomo. 

Hivi ndivyo zilivyo tofauti kati ya Chama cha Forum for Democratic Change (FDC) cha Kizza Besigye na National Unit Platform (NUP) cha Robert Kyagulanyi ambaye lakabu yake ni Bobi Wine.

Kwa NRM ya Museveni muundo wake umejengwa katika msingi wa kivita yaani kupigania ukombozi na madaraka nchini Uganda kabla ya kuwa chama cha siasa, wakati FDC ni zao la siasa za harakati kama kilivyo chama cha NUP.

Haiba ya Kizza Besigye imejikita katika hekaheka za siasa za upinzani mbali ya kuwa tabibu akiwa amegombea urais mara nne. 

Wakati Robert Kyagulanyi amejenga haiba yake kupitia muziki kabla ya kuingia siasa na kuchaguliwa kuwa mbunge wa jimbo la Kyadondo mashariki amebeba matumaini ya watu katika siasa za upinzani.

Historia ya siasa za Uganda haijawahi kuona viongozi wakakabidhiana madaraka kwa amani.

Museveni aliingia madarakani baada ya vita vya msituni na kumng'oa rais Tito Okello. 

Je nini kinachopaswa kuzingatiwa kwa wanasiasa hawa wawili, Kizza Besigye na Bobi Wine?

Bobi Wine katika nyayo za Besigye

Vyombo vya dola vimekuwa vikitumia kila mwanya kumnyamazisha mwanasiasa huyo kwa nyakati tofauti.

Bobi Wine kati ya wanasiasa ambao wamekutana na rungu la dola, kukamatwa mara kwa mara kwa madai mbalimbali, kusota rumande, kupigwa na kuumizwa hadi kukimbilia nchini Marekani kupata matibabu.

Wakati Besyge akiwania nafasi ya urais alikumbana na misukosuko kama anayopitia Bobi Wine katika kipindi hiki

Kufunguliwa kesi za kisiasa, kuzuiwa kufanya mikutano ya hadhara maeneo, wafuasi wake kupigwa mabomu ya machozi na kuvurugwa kisaikolojia kwenye mipango yake ya kisiasa. 

Hayo ndiyo maisha aliyoishi mwanasiasa mkongwe Kizza Besigye.

Ingawa amestaafu siasa za majukwaani lakini ameacha alama muhimu kambi ya upinzani akiwa mgombea ambaye amemtetemesha mara nyingi Museveni kupitia chaguzi za mwaka 2001, 2006, 2011 na 2016.

Mchakato wa karne mbili

Tofauti ya kisiasa Bobi...\nMaudhui yaliyotangulia yanaweza kufupishwa kama ifuatavyo:
Aliyekuwa rais wa Tanzania awamu ya pili Ali Hassan Mwinyi aliwahi kusema kila zama na kitabu chake, akimaanisha haiba au mtindo wa uongozi na siasa za nchi katika kipindi fulani ipo tofauti baina ya mtawala mmoja na mwingine.